ශ්රී ලනිපයේ අංගජන් සහ සාරතී දුෂ්මන්ත රනිල් ළඟට
ශ්රී ලංකා නිදහස් පක්ෂයේ ජ්යෙෂ්ඨ උප සභාපති යාපනය දිස්ත්රික් පාර්ලිමේන්තු මන්ත්රී අංගජන් රාමනාදන් මහතාගේ සහ ශ්රී ලංකා නිදහස් පක්ෂයේ හිටපු වැඩබලන මහ ලේකම් සාරතී දුෂ්මන්ත මිත්රපාල මහතාගේ සහාය මෙවර ජනාධිපතිවරණයේදී ස්වාධීන අපේක්ෂකයකු ලෙස ඉදිරිපත්ව සිටින ජනාධිපති රනිල් වික්රමසිංහ මහතාට ලබා දෙන බව ඔවුහු දැනුම් දුන්හ ඔවුහු කොළඹ මල් පාරේ පිහිටි ජනාධිපති රනිල් වික්රමසිංහ මහතාගේ දේශපාලන කාර්යාලයේ දී ඊයේ 23 දා ජනාධිපතිවරයා හමුවී මේ පිළිබඳ නිල වශයෙන් දැනුම් දුන්හ අනතුරුව විශේෂ මාධ්ය හමුවකට එක් වෙමින් ඔවුන් පැවසුවේ ආර්ථික අර්බුදයට ප්රායෝගික විසඳුම් ලබාදිය හැකි නායකයකුගේ අවශ්යතාව හෙට දවසේ ද රට හමුවේ ඇති බවයි අත්හදා බැලීම් සිදු කිරීමට කිසිසේත් අවස්ථාවක් නොමැති බව ප්රකාශ කළ මන්ත්රීවරු රටේ සහ ජනතාවගේ අනාගතය වෙනුවෙන් මෙවර ජනාධිපතිවරණයේ දී ජනාධිපති රනිල් වික්රමසිංහ මහතාගේ ජයග්රහණය තහවුරු කිරීමට කැප වන බව ප්රකාශ කළහ එසේම ජනාධිපති රනිල් වික්රමසිංහ මහතාගේ නායකත්වය යටතේ පිරිසිදු දේශපාලන ගමනකට තමන්ට අවස්ථාව උදා වී ඇති බව ද මන්ත්රීවරු කීහ ශ්රී ලංකා නිදහස් පක්ෂ උප සභාපති අංගජන් රාමනාදන් මහතා ශ්රී ලංකා නිදහස් පක්ෂයෙන් තරග කරමින් 2013 වසරේදී උතුරු පළාත් සභා මන්ත්රීවරයකු ලෙස තේරී පත්වූ අතර 2015 වසරේදී ජාතික ලැයිස්තු මන්ත්රීවරයකු ලෙස පළමු වරට පාර්ලිමේන්තුවට තේරී පත්වූවේය 2020 වසරේදී පැවැති මහ මැතිවරණයෙන් යාපනය දිස්ත්රික්කයට ශ්රී ලංකා නිදහස් පක්ෂයෙන් තරග කළ ඔහු පාර්ලිමේන්තුවට දෙවැනි වරටත් තේරී පත්වූවේය ඔහු මේ වන විට ශ්රී ලංකා නිදහස් පක්ෂයේ ජ්යෙෂ්ඨ උප සභාපතිවරයකු ලෙස කටයුතු කරයි පාර්ලිමේන්තුවේ නියෝජ්ය කාරක සභා සභාපතිවරයා ලෙසද කටයුතු කරන්නේ අංගජන් රාමනාදන් මහතායි සාරතී දුෂ්මන්ත මිත්රපාල මහතා 2015 වසරේදී පැවැති පාර්ලිමේන්තු මැතිවරණයෙන් ජයග්රහණය කරමින් කෑගල්ල දිස්ත්රික්කයෙන් පළමු වරට පාර්ලිමේන්තුවට තේරී පත්වූවේය පසුගිය කාලයේදී ශ්රී ලංකා නිදහස් පක්ෂයේ වැඩබලන මහලේකම්වරයා ලෙස කටයුතු කළ ඔහු මේ වන විට පක්ෂයේ මධ්යම කාරක සභිකයකු ලෙස කටයුතු කරමින් සිටී ඇමැති නිමල් සිරිපාල ද සිල්වා රාජ්ය ඇමැති ලසන්ත අලගියවන්න ජනාධිපති කාර්ය මණ්ඩල ප්රධානි සහ ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක සාගල රත්නායක හිටපු ඇමැති මනුෂ නානායක්කාර යන මහත්වරුන් ඇතුළු පිරිසක් ද මෙම අවස්ථාවට එක්ව සිටියහ